32003R0852
L 123/9
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 852/2003 НА КОМИСИЯТА
от 16 май 2003 година
за изменение на Регламент (ЕО) № 1445/95 относно правила за прилагане на режима на вносни и износни лицензии в сектора на говеждото и телешкото месо
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (EО) № 2345/2001 на Комисията (2), и по-специално член 29, параграф 2 от него,
като има предвид, че:
(1)
Съгласно член 29 от Регламент (ЕО) № 1254/1999 за всеки износ извън Общността на продуктите, посочени в член 1, параграф 1, букви a) и б), е необходимо представяне на износна лицензия.
(2)
Преговорите относно приемането на допълнителни отстъпки, водени в рамките на европейските споразумения между Европейската общност и асоциираните страни от Централна и Източна Европа, целят по-специално да либерализират търговията с продуктите, които влизат в рамките на общата организация на пазара на говеждо и телешко месо.
(3)
За да могат да се ползват тези отстъпки, в рамките на тези преговори беше договорено продуктите в сектора на говеждото и телешкото месо, които са обхванати в някои от тези споразумения и се изнасят от Общността към тези страни, да бъдат придружавани от заверено копие на оригинала на износната лицензия с вписване „без възстановяване“. В този контекст е необходимо да се предвиди държавите-членки да издават на заинтересованите лица, отправили такова искане съгласно опростените разпоредби, износни лицензии за продукти, които са предмет на Регламент (ЕО) № 1254/1999, за които понастоящем не е предвидена лицензия и са предназначени за износ към асоциираните страни от Централна и Източна Европа.
(4)
Като се има предвид, че горепосочените лицензии имат за цел само да удостоверят, че за изнесените продукти не е получено възстановяване при износ, при издаването им не се прилага член 29, параграф 1, четвърта алинея от Регламент (ЕО) № 1254/1999, по силата на който издаването на износни лицензии изисква представянето на гаранция, която осигурява износа на продуктите през периода на валидност на лицензията. За да има по-голяма яснота, е необходимо да се уточни, че член 15, параграф 2 от Регламент (ЕО) № 1291/2000 на Комисията от 9 юни 2000 г. относно определяне на общи подробни правила за прилагане на режима на вносни и износни лицензии и сертификати за предварително фиксиране за селскостопански продукти (3), последно изменен с Регламент (ЕО) № 325/2003 (4), не се прилага към гореспосочените лицензии.
(5)
Регламент (ЕО) № 1445/95 на Комисията (5), последно изменен с Регламент (ЕО) № 118/2003 (6), следва съответно да бъде изменен.
(6)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Към Регламент (EО) № 1445/95 се добавя следният член 7а:
„Член 7а
1. По искане на заинтересованото лице държавите-членки издават своевременно износни лицензии за продуктите от говеждо и телешко месо, включени в кодове 0206 10 91, 0206 10 99, 0206 21 00, 0206 22 00, 0206 29 99, 0210 99 59 и ex 1502 00 90 по КН, предназначени да бъдат изнасяни за асоциираните страни от Централна и Източна Европа.
2. Срокът на валидност на тези лицензии е шестдесет дни и в клетка 20 се вписва: „без възстановяване“.
3. Чрез дерогация от разпоредбите на член 8, параграф 3 в клетка 16 на тези лицензии се посочва осемцифровият код по КН.
4. Разпоредбите на членове 9 и 13 не се прилагат спрямо лицензии, издадени съгласно настоящия член.
5. Член 15, параграф 2 от Регламент (ЕО) № 1291/2000 не се прилага спрямо лицензиите, посочени в параграф 1.“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 май 2003 година.